Volgens die 25-jarige naelloop-sensasie is besluit om ’n fliek te maak om sy ongelooflike prestasie op die Olimpiese Spele in 2016 in Rio de Janeiro te vier.
Van Niekerk sê hy is geseën met ’n talent en gaan alles in sy vermoë doen om ál sy drome te verwesenlik.
“ ’n Paar jaar gelede het baie mense gesê die rekord (van Michael Johnson) sal nooit gebreek word nie. As ek na ander mense se opinies geluister het, sou ek nooit dié rekord oortref het nie.”